कोफ़्ता

कोफ़्ता एक कश्मीरी व्यंजन है।

इसे बनाने की विधि--

सामाग्री-

कोफ्ते के लिए

पालक - 200 ग्राम

बेसन - 1 कप 

हरी मिर्च - 1 बारीक कटी 

अदरक - ½ इंच टुकडा़ 

नमक - 1/4 छोटी चम्मच

लाल मिर्च पाउडर - 1/4 छोटी चम्मच

ग्रेवी बनाने के लिए

टमाटर - 4

हरी मिर्च - 2

अदरक का पेस्ट

क्रीम - ½ कप

तेल - 2-3 टेबल स्पून

हरा धनिया थोड़ी बारीक कटी

जीरा पाउडर - ½ छोटी चम्मच

हींग - 1 पिंच

हल्दी पाउडर - ½ छोटी चम्मच

धनिया पाउडर - 1 छोटी चम्मच

लाल मिर्च पाउडर - 1/4 छोटी चम्मच

गरम मसाला -1/4 छोटी चम्मच

नमक - स्वादानुसार

विधि

सबसे पहले पालक के कोफ्ते बनाने के लिए पालक को बारीक काट कर रख लीजिए। एक बड़े प्याले में बेसन निकाल लीजिए और थोडा़ पानी डालते हुए गाढ़ा घोल तैयार कर लिजिए। बेसन के घोल में बारीक कटा हुआ अदरक, बारीक कटी हरी मिर्च, चौथाई छोटी चम्मच लाल मिर्च पाउडर और आधा छोटी चम्मच नमक डालकर सभी मसालों को अच्छे से मिला लीजिए अब इसमें काट कर रखी हुई पालक डालकर अच्छी तरह मिला दिजिए।अब कढ़ाई में तेल डालकर गरम कीजिए और मिश्रण से थोडा़ मिश्रण निकाल कर कोफ्ते का आकार देते हुये तेल में डाल दीजिए। इन्हें पलट-पलट कर, ब्राउन होने तक तल लीजिए। तले हुये कोफ्ते प्लेट में निकाल कर रख लीजिए।

ग्रेवी बनाने के लिए

कढ़ाई में 2 टेबल स्पून तेल डालकर गरम कीजिए। गरम तेल में जीरा, हींग, हल्दी पाउडर, धनिया पाउडर डालकर हल्का सा भून लीजिए। टमाटर, अदरक, हरी मिर्च का पेस्ट डालिए और मिलाइए लाल मिर्च पाउडर डालकर मसालों को धीमी आंच पर तब तक भूनिए जब तक कि मसाले के ऊपर तेल तैरता न दिखाई देने लगे। अब क्रीम डालकर लगातार चलाते हुए तब तक भूनें जब तक की मसाले में उबाल न आ जाए।

ग्रेवी में उबाल आने पर 2 कप पानी डाल दीजिए और लगातर चलाते हुए फिर से उबाल आने तक पकाएं। अब गरम मसाला, नमक और थोडा़ सा हरा धनिया डाल कर मिला दीजिए।

ग्रेवी में कोफ्ते डाल दीजिए और ढक कर 2 मिनिट धीमी आंच पर पकने दें।

आपकी सब्जी बनकर तैयार है इसे हरा धनिया डाल कर गार्निश करें।

कश्मीरी व्यंजन